**ஐதராபாத் பப்ளிக் ஸ்கூல்** (*The Hyderabad Public School, Begumpet* (**HPS, Begumpet**) என்பது இந்தியாவின் தெலங்கானாவின் ஐதராபாத்தில் உள்ள ஒரு தனியார் பள்ளி ஆகும். இந்தப்பள்ளியானது 1923 ஆம் ஆண்டு  ஐதராபாத்தின் ஏழாவது நிசாமான, உஸ்மான் அலி கானால் *ஜாகிர்தார் கல்லூரி* என்ற பெயரில் நிறுவப்பட்டது.  இந்தக் கல்விக்கூடத்தின் நோக்கம், நவாப், சாகிர்தார் போன்ற பிற உயர்குடி மக்களின் குழந்தைகளுக்கு உலகத் தரம் வாய்ந்த கல்வியை வழங்குவது ஆகும். இந்தப் பள்ளியை வடிவமைத்தவர் தலைமைக் கட்டிட வடிவமைப்பாளரான நவாப் கான் பகதூர் மிஸ்ரா பெய்க் என்பவராவார். 1950இல் ஜமீன்தாரி முறை ஒழிந்ததை அடுத்து 1951இல் இந்தப் பள்ளியின் பெயர் ஐதராபாத் பப்ளிக் ஸ்கூல் என்றானது. இந்தப் பள்ளி வளாகமானது 152 ஏக்கர் பரப்பளவில் அமைந்துள்ளது.

இங்கு முன் துவக்கப்பள்ளியில் இருந்து 12 ஆம் வகுப்பு (வயது 3 முதல் 17 வயது வரை) வரை குழந்தைகளுக்கு கற்பிக்கப்படுகிறது. இந்தப் பள்ளி இந்திய பள்ளி சான்றிதழ் தேர்வுகள் சபை  அமைப்பின் அங்கீகாரம் பெற்றது. இப்பள்ளியை ஐதராபாத் பொது பள்ளி சங்கம் மற்றும் ஆளுநர் வாரியத்தால் நிர்வகிக்கப்படுகிறது.

அங்கீகாரம்
----------

**கல்வி உலகம்**: 2018-19 ஆண்டுக்கான பள்ளிகளின் தரவரிசைப் பட்டியலில் தெலுங்கானா மாநிலம் மற்றும் ஐதராபாத் நாகர அளவில் முதலிடத்திலும் தேசிய அளவில் மூன்றாம் இடத்திலும் உள்ளது.

 **எதிர்காலம் 50 விருது**: ஐதராபாத் பப்ளிக் ஸ்கூல் நாட்டின் எதிர்காலத்தை வடிவமைக்கும் எதிர்கால 50 பள்ளிகளில் ஒன்று.

 **எஜுகேசன் டுடே: இந்திய ஸ்கூல் மெரிட் அவார்ட்**: ஐதராபாத் பப்ளிக் ஸ்கூலானது பள்ளிகளின் தரவரிசைப் பட்டியலில் மாநில அளவிலும் மாநகர அளவிலும் முதலிடத்திலும் தேசிய அளவில் மூன்றாம் இடத்திலும் உள்ளது.

 **குளோபல் லீக் இன்ஸ்டிடியூட் ஆய்வ்வில் உயர்ந்த இடம்**: மாணவர் திருப்தியை அடிப்படையாக கொண்ட கருத்துக்கணிப்பில் அடிப்படையில் குளோபல் லீக் இன்ஸ்டிடியூட்டால்  'படிக்க சிறந்த இடங்கள்' என்ற பட்டியலில் இந்த பள்ளி இடம்பெற்றது. மேலும் இப்பள்ளியானது ஐக்கிய இராச்சியத்தின் மக்களவையிடம் விருது பெற்றுள்ளது.

குறிப்பிடத்தக்க முன்னாள் மாணவர்கள்
----------------------------------

* அஜய்பால் சிங் பங்கா
* பிரேம் வத்சா
* சத்ய நாடெல்லா
* சந்தானு நாராயணன்
* டி மே குரியன்
* சையத் அக்பரூதின்
* அரீஷ் போகுல்
* நல்லாரி கிரண் குமார் ரெட்டி
* நந்தமூரி பாலகிருஷ்ணா

மேற்கோள்கள்
-----------

1. ↑  "Hyderabad Public School, Begumpet". My-Telugu.com. 2011-09-20 அன்று பார்க்கப்பட்டது.
2. ↑  *Education World Rankings*, Education World, 2018-11-05 அன்று பார்க்கப்பட்டது
3. ↑   *Future 50 schools shaping success*.. பார்த்த நாள்: 2018-11-14.
4. ↑  EducationToday.co. "The Hyderabad Public School". *Educationtoday.co* (ஆங்கிலம்). 2018-08-13 அன்று மூலம் பரணிடப்பட்டது. 2018-08-13 அன்று பார்க்கப்பட்டது.
5. ↑  "The Hyderabad Public School Begumpet". *Forbes India Marquee*: 50. February 2018.. பார்த்த நாள்: 2018-11-14.
6. ↑  "youandimag You & I Monthly Magazine dated Mon, 2 Jul 18". .
7. ↑  "All for love: When Microsoft CEO Satya Nadella surrendered his Green Card for wife Anu". *Firstpost*. 3 நவம்பர் 2017 அன்று மூலம் பரணிடப்பட்டது. 5 நவம்பர் 2017 அன்று பார்க்கப்பட்டது.
8. ↑  Satya Nadella: Executive Vice President, Cloud and Enterprise
9. ↑  Shantanu Narayen Chairman, President and Chief Executive Officer
10. ↑  T K Kurien: CEO, Wipro Ltd
11. ↑  "What do Satya Nadella, Ajay Banga, Syed Akbaruddin have in common? It's the Hyderabad Public School - Mumbai Mirror -". *Mumbai Mirror*. .
12. ↑
13. ↑

வெளி இணைப்புகள்
---------------

* Official website
* The Hyderabad Public School, Ramanthapur
* The Hyderabad Public School, Kadapa